Joachim Sørum

Joachim Sørum (født 1979) er en norsk tidligere fotballspiller med kamper for Nordre Land, Nybergsund/Trysil, Faaberg, FF Lillehammer og Hamarkameratene. Sørum var forsvarsspiller og spilte hovedsakelig midtstopper.

 Spillerkarriere 
 Hamarkameratene 
Sørum kom til Ham-Kam fra FF Lillehammer foran 2002-sesongen. Klubben ønsket ham året før, men da ble ikke klubbene enige om prisen. Han debuterte mot Tromsdalen den 21. april 2002.

Høydepunktet i karrieren hans er nok 2–0-målet i hjemmekampen mot mot Rosenborg Ballklub i 2004. I kamp mot samme lag i 2005 fikk han en hodeskade, da han skallet med medspiller Glenn Ståhl. Han fikk over 130 kamper for Hamarlaget, men slet samtidig med store skadeproblemer, noe som blant annet gjorde at han var fraværende under 2007–sesongen.

Sørum spilte sin siste kamp for Hamarkameratene i en treningskamp mot Manglerud Star den 12. mars 2009.

 Nybergsund 
Sørum spilte første gang for Nybergsund IL høsten 2008, da han var utlånt fra Hamarkameratene, og var med på å hjelpe klubben til en respektabel åttendeplass ved sesongslutt i førstedivisjon.Aftenposten.no – Sørum til Sundet (Av Håvard Karlsen – Publisert 31. mars 2009, besøkt 1. april 2009) Han meldte endelig overgang til Nybergsund og skrev under på en toårskontrakt den 30. mars 2009 i en avtale verdt  kr.Aftenposten.no – Sørum til Sundet for 175.000 (Av Rune Steen Hansen og Mattis Røhne – Publisert og besøkt 1. april 2009)

 Referanser 

 Eksterne lenker 

 NIFS.no – Spillerbiografien til Joachim Sørum hos Norsk & Internasjonal Fotballstatistikk
 Spillerbiografien til Joachim Sørum hos HamKam.no

Kategori:Norske fotballspillere
Kategori:Fotballspillere for HamKam
Kategori:Fotballspillere for Nybergsund IL-Trysil
Kategori:Personer fra Nordre Land kommune